РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 06
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 02.03.2022 г.

Днес, 02.03.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Олга Керелска /online/
                                                                                               Огнян Дамянов

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Доклад за извършен оглед  на имот – частна общинска собственост, находящ се в гр. Костинброд, бул. „Йордан Йовков“ № 2, представляващ самостоятелен обект в сграда с идентификатор № 38978.900.7736.5.2 по КККР, с площ 450 кв.м., предложен от Община Костинброд за нуждите на Районна прокуратура – Костинброд, изготвен в изпълнение на т.т. 6.2 и 6.3 от протокол № 2/26.01.2022 г. на комисия „Управление на собствеността“ към Пленума на Висшия съдебен съвет.

- Инвестиции и строителство:

	1.ОТНОСНО: Писмо с вх. рег. № ВСС – 2236/14.02.2022 г. от Прокуратура на Република България относно упълномощаване по ЗУТ за обект „Основен ремонт на Административна сграда, блок 1В и блок 2, находящи се на бул. „Г. М. Димитров“ № 42“ и осигуряване на средства за изработване на оценка на съответствието на инвестиционния проект.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.

1.2. ПРИЕМА за необходимо и целесъобразно възлагането на услуга с предмет: „Изработване на оценка на съответствието на инвестиционни проекти за обект „Основен ремонт на Административна сграда, блок 1В и блок 2, находящи се на бул. „Г. М. Димитров“ № 42“.

1.3. ПРЕДЛАГА на Пленума  на Висшия съдебен съвет да вземе следното решение: 

		УПЪЛНОМОЩАВА директора на Национална следствена служба и заместник на главния прокурор по разследването, да представлява ВСС, в качеството му на възложител по ЗУТ, пред съответните държавни и общински органи, както и пред експлоатационните дружества, като подава заявления, получава документи, съгласува документация и сключва договори за присъединяване към мрежите на техническата инфраструктура за обект: „Обследване и изработване на технически паспорти, енергийни сертификати и инвестиционни проекти във фаза „Технически“ за обект „Основен ремонт на Административна сграда, блок 1В и блок 2, находящи се на бул. „Г. М. Димитров“ № 42“, с право да преупълномощава служители от Администрацията на главния прокурор.

	1.4. ВНАСЯ предложението като редовна точка в следващото редовно заседание на Пленума на ВСС.

	В 10:50 часа г-н Огнян Дамянов влиза в залата.

	В 11:00 часа поради срив в подаването на интернет от интернет доставчика към Висш съдебен съвет, заседанието продължи присъствено в зала 512 в сградата на Висш съдебен съвет с присъстващите членове на Комисия „Управление на собствеността“ към Пленума на Висшия съдебен съвет – г-н Йордан Стоев, г-н Боян Новански, г-н Огнян Дамянов и г-н Стефан Петров.

	2.ОТНОСНО: Писма от административния ръководител на РС – Нова Загора с вх. № ВСС-4228/22.02.2022 г. и вх.№ ВСС-4228/28.02.2022 г. с искане за осигуряване на финансови средства, свързани с експлоатацията на нова сграда в гр. Нова Загора, ул. „Ал. Стамболийски“ № 1, както и писмо вх. № ВСС-4438/28.02.2022 г. във връзка с преместване на съда.  
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	
	2.2.ПРИЕМА за целесъобразно предприемане на действия от страна на административния ръководител на РС – Нова Загора, свързани с преместване на РС - Нова Загора в сградата на ул. „Ал.Стамболийски“ № 1, гр. Нова Загора и осигуряване на финансови средства за: 
-	сключване на договор за месечно обслужване на пожароизвестителна инсталация и годишно обслужване на пожарогасители в размер на 1797,60 лв. с ДДС;
-	сключване на договор за месечно аварийно и техническо обслужване и безопасна експлоатация на асансьорна уредба в размер на 1080,00 лв. с ДДС;
-	доставка и монтаж на пожароизвестителна техника в котелно помещение в размер на 808,11 лв. с ДДС;
-	доставка и монтаж на звукозаписна система за две съдебни зали  в размер на 1881,00 лв. с ДДС;
-	доставка  и монтаж на информационен дисплей  пред две съдебни зали в размер на 2340,00 лв. с ДДС или
на обща стойност в размер на 7 906,71 лв. с ДДС, съгласно представените икономически най-изгодни оферти от административния ръководител. 

Мотиви: Изпълнението на описаните по-горе работи е целесъобразно и необходимо с оглед осигуряване на:
- текуща поддръжка на изградената пожароизвестителна система в сградата и доокомплектоването й, съгласно действащите противопожарни норми, с елементи, които не са предвидени в одобрения инвестиционен проект и не са доставени и монтирани при изпълнение на СМР за обект: „Преустройство на съществуваща сграда и изграждане на пристройка към нея за нуждите на Районен съд – Нова Загора“ по договор № ВСС-15168/13.11.2017 г.;
- осигуряване   на техническа поддръжка и ремонт на доставена и монтирана по договор № ВСС-15168/13.11.2017 г. асансьорна уредба в сградата
- осигуряване на необходимата техническа обезпеченост при работата на съда във връзка със задължителния запис на провежданите съдебни заседания и оповестяване на разглежданите дела. 

2.3. ПРЕДЛАГА на Комисия „Бюджет и финанси“ към Пленума на Висшия съдебен съвет при утвърждаване  от Пленума на Висш съдебен съвет на бюджетите на органите на съдебна власт за 2022 г., средства в общ размер на 7 906,11 лв. с ДДС, в т.ч.  1797,60 лв. с ДДС за  сключване на договор за месечно обслужване на пожароизвестителна инсталация и годишно обслужване на пожарогасители; 1080,00 лв. с ДДС  за сключване на договор за месечно аварийно и техническо обслужване и безопасна експлоатация на асансьорна уредба; 808,11 лв. с ДДС за доставка и монтаж на пожароизвестителна техника в котелно помещение; 1881,00 лв. с ДДС за доставка и монтаж на звукозаписна система за две съдебни зали;  2340,00 лв. с ДДС за доставка  и монтаж на информационен дисплей  пред две съдебни зали, за сграда на РС - Нова Загора на ул. „Ал.Стамболийски“ № 1, да бъдат предвидени по бюджета на РС - Нова Загора.  

2.4. ПРИЕМА за необходимо и целесъобразно осигуряване на резервно захранване на сградата на РС- Нова Загора на ул. „Ал.Стамболийски“ № 1.
Мотиви: В обхвата на възложените и изпълнени СМР по договор № ВСС-15168/13.11.2017 г. не е включена доставката и монтажа на резервно захранване на сградата на ул. „Ал.Стамболийски“ № 1. Такова е необходимо да бъде осигурено на основание чл. 8 ,ал. 4 и чл. 10, ал. 2 от Наредба №4/2008 за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт; чл.7, ал.1 от Наредба №1/2010 г. за проектиране, изграждане и поддържане на ел. уредби за НН в сгради; раздел III „Категории  на потребителите на ел. енергия по осигуреност на електроснабдяването“ от Наредба 03/2004 за устройството на ел.уредби и и електропроводни линии.

2.5. ВЪЗЛАГА на дирекция „Управление на собствеността на съдебната власт“ да предприеме необходимите действия за избор на изпълнител на всички необходими СМР, свързани с доставката и монтажа на дизелов/газов агрегат за резервно захранване на сграда на РС - Нова Загора на ул. „Ал. Стамболийски“ № 1, като за резултатите от тези действия да докладва на следващо редовно заседание на комисия „Управление на собствеността“ към Пленума на Висшия съдебен съвет. 

2.6. ПРИЕМА за целесъобразно предприемане на действия от страна на административния ръководител на РС - Нова Загора за преместване на съда в сградата на ул. „ Ал. Стамболийски“ № 1, гр. Нова Загора. 

2.7. ВЪЗЛАГА на дирекция „Управление на собствеността на съдебната власт“ да предприеме необходимите действия по прекратяване на договор за наем № ВСС-10544/12.10.2020 г., сключен между Висш съдебен съвет и „Напоителни системи“ ЕАД, съгласно чл. 22, т. 3 от него.

2.8. ИЗПРАЩА решението на административния ръководител на Районен съд – Нова Загора за сведение, а по т. 2.3 на Комисия „Бюджет и финанси“ към Пленума на ВСС по компетентност. 

	3.ОТНОСНО: Определяне на изпълнител с ред на възлагане по чл. 20, ал. 4, т. 3 от ЗОП с предмет „Упражняване на авторски надзор на строеж „Основен ремонт и реконструкция на Съдебна палата гр. Пещера“.
	Приложение: Доклад от инж. Стоянка Георгиева– главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на от инж. Стоянка Георгиева и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.

	3.2.ОТМЕНЯ решение по т. 2 от Протокол № 35/24.11.2021 г. на Комисия „Управление на собствеността“ към Пленума на Висшия съдебен съвет.
	Мотиви: С решение по т. 2.2 от протокол № 35/24.11.2022 г. от заседание на Комисия „Управление на собствеността“ е определено „БоАрх Боюклиев Архитекти“ ЕООД за изпълнител на „услуга“ с предмет: „Упражняване на авторски надзор на обект:„Основен ремонт и реконструкция на Съдебна палата гр. Пещера“ - автор на проекта. 
	С декларация вх. рег. № ВСС-15803/28.01.2022 г. от Катерина Боюклиева, представляваща „БоАрх Боюклиев Архитекти“ ЕООД е направен отказ за упражняване на авторски надзор по време на строителство на обект: „Основен ремонт и реконструкция на Съдебна палата гр. Пещера“. Също така с декларацията е направен отказ от авторските права върху проекта за обекта, като правата са преотстъпени на Висш съдебен съвет.

	3.3.ПРИЕМА за изпълнител на услуга с предмет „Упражняване на авторски надзор на строеж „Основен ремонт и реконструкция на Съдебна палата гр. Пещера“ „АЛФА М-98“ ЕООД с ценово предложение на стойност 3 000 лв. без ДДС или 3 600 лв. с ДДС. Обектът е включен в Инвестиционната програма на ВСС за 2021 г. по § 51-00 „Основен ремонт на ДМА“.

	3.4.ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 3.3.

	4.ОТНОСНО: Писмо от административен ръководител на Окръжен съд - Хасково с вх. № ВСС-2141/11.02.2022 г.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА за сведение доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	4.2.ПРИЕМА за необходимо да бъде извършен оглед на място на сградата в гр. Хасково, бул. „България“ №144, възложена за стопанисване на председателя на Окръжен съд – Хасково, от експертите в отдел „Инвестиции и строителство“, дирекция „Управление на собствеността на съдебната власт“ за предварителна преценка на бъдещите действия от страна на Висш съдебен съвет за установяване на причините за активизиране на процеса по образуване на пукнатини, възлагане на конструктивно обследване на сградата, планиране и извършване на строително-ремонтни работи в сградата. 
Мотиви: Предприетите действия от страна на административния ръководител, с оглед събиране на предварителна информация за възможните причини за активизиране на процеса по образуване на пукнатини по тухлени зидове в сградата са навременни и подходящи.     
Огледът на място ще даде възможност за преценка от експертите в отдел „Инвестиции и строителство“ на необходимостта от извършване на допълнителни действия за проследяване на процеса по образуване на пукнатини за един по - дълъг период от  време през 2022 г. с цел да се получи по–точна представа за степента на сериозност на проблема и предприемане на адекватни мерки от страна на ВСС за неговото решаване.

4.3.ВЪЗЛАГА на административния ръководител на Окръжен съд – Хасково да организира събирането на информация за резултатите от предприетите от него действия, описани в писмо № ВСС-2141/11.02.2022 г. за период от 02.2022 г. – 06.2022 г., която  да бъде предоставена на дирекция „Управление на  собствеността на съдебната власт“ след изтичане на този период, с цел предприемане на последващи действия от страна на Висш съдебен съвет по отношение на сградата.
Мотиви: Информацията за състоянието на поставените вече гипсови маркери в сградата за един по-дълъг период от 01.02.2022 г. до 30.06.2022 г. ще позволи да се оцени интензивността на процеса на разширяване на съществуващите пукнатини и скоростта на образуване на нови. Тази информация ще бъде полезна при определяне на вида и обема на дейностите, свързани с конструктивно обследване на сградата и определяне на вида и обема на ремонтните работи за възпрепятстване на тези процеси.

4.4. ВЪЗЛАГА на дирекция „Управление на собствеността на съдебната власт“ да докладва след извършване на огледа и събирането на допълнителна информация съгласно т. 4.2 и т. 4.3, предвид вземане на решение за бъдещите действия, свързани с експлоатационното състояние на сградата на Съдебната палата – Хасково, бул. „България“ № 144, гр. Хасково.

	5.ОТНОСНО: Изпълнение на решение по т. 3.2  от протокол № 4/09.02.2022 г. от заседание на Комисия „Управление на собствеността“ към Пленума на ВСС и писмо рег. № ВСС – 13084/_18 23.02.2022 г. от Димитър Ангелов Митев – собственик на УПИ - XLIV648, находящ се в гр. Провадия, ул. „Патриарх Евтимий“ № 1.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ 
	
	5.2.ПРЕДЛАГА на Пленума на Висш съдебен съвет да приеме следното решение:
	
	НЕ ВЪЗРАЗЯВА, в УПИ XLIV-648, кв. 38, находящ се в гр. Провадия, ул. „Патриарх Евтимий“ № 1 да бъде проектиран и изграден навес, съгласно виза от дата 23.06.2021 г., издадена от Главен архитект на община Провадия, на калкан със съществуващата сграда, находяща се в УПИ ХLV-648 в кв. 38 по плана на гр. Провадия, в управление на Висш съдебен съвет.
	
	5.3.ВНАСЯ предложението като редовна точка в следващо редовно заседание на Пленума на Висш съдебен съвет.
	
	5.4.ВЪЗЛАГА на дирекция „Управление на собствеността на съдебната власт“ след решение на Пленума на Висш съдебен съвет по т. 5.2 да информира Димитър Ангелов Митев – собственик на УПИ XLIV-648, кв. 38, находящ се в гр. Провадия, ул. „Патриарх Евтимий“ № 1 за инвестиционните намерения на Висш съдебен съвет.

-Текущи ремонти:

	6.ОТНОСНО: Писмо от административния ръководител на Административен съд – Шумен, с вх. № ВСС-2998/16.02.2022 г., за авариен ремонт на филтриращи групи на отоплителната система.
	Приложение: Доклад от инж. Минчо Стаев - главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Юрий Георгиев и инж. Минчо Стаев, главни експерти в отдел „Инвестиции и строителство“, дирекция „Управление на собствеността на съдебната власт“.
6.2. ПРИЕМА за целесъобразно и неотложно извършване на авариен ремонт в сградата на Административен съд – Шумен за почистване на филтърна група на отоплителна инсталация и поставянето на спирателни кранове към нея, съгласно предоставената икономически най-изгодна оферта от административния ръководител на Административен съд - Шумен  в размер на 2 362,44  лв. с ДДС .
Мотиви: Аварийният ремонт, свързан с почистване на филтърната група на отоплителната инсталация в сградата на съда е наложителен, с оглед възстановяване на нормалната и безопасна работа на отоплителната инсталация в сградата. Без извършване на този ремонт в кратки срокове има опасност използването в момента на допълнителни отоплителни уреди за осигуряване на нормална работна среда в помещения в сградата на съда да доведе до проблеми с безопасната експлоатация на електрическата инсталация, преразход на ел. енергия и разходване на допълнителни средства за отопление. Тъй като почистването на филтрите се налага да се прави периодично при експлоатацията на отоплителната система, разходът за поставяне на липсващите спирателни кранове към филтърната група ще улесни бъдещата работа по поддръжката й и ще ограничи съществено загубата на топлоносител при изпразването и пълненето на системата. Изпълнението на аварийния ремонт дава възможност да се ограничат разходите по поддръжката на  инсталацията в бъдеще. 

Справка за отпуснатите средства на Административен съд – Шумен
за периода 2016 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2016 | 0 лв. | няма
2017 | 0 лв. | няма
2018 | 0 лв. | няма
2019 | 0 лв. | няма
2020 | 0 лв. | няма
2021 | 0 лв. | няма

6.3. ПРЕДЛАГА на Комисия „Бюджет и финанси“ към Пленума на Висшия съдебен съвет при утвърждаване  от Пленума на Висш съдебен съвет на бюджетите на органите на съдебна власт за 2022 г., средствата в размер на 2 362,44  лв. с ДДС за извършване на авариен ремонт в сградата на съда за почистване на филтърна група на отоплителна инсталация и доставката и монтажа на спирателни кранове към нея, да бъдат предвидени по бюджета на Административен съд – Шумен.

6.4. УКАЗВА на административния ръководител на Административен съд – Шумен да предприеме необходимите действия за осигуряване на безопасна експлоатация на ОиВК инсталация в сградата на Административен съд – Шумен, като сключи договор за текущата й поддръжка, съгласно изискванията на действащата нормативна уредба.
Мотиви: За правилната и безопасна работа на отоплителни и климатични инсталации с енергоносител – газ са в сила разпоредбите на Закона за техническите изисквания към продуктите  (чл. 36 ), Наредбата за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ (чл. 114, чл. 147, чл. 247 и чл. 248) и Наредба за устройството, безопасната експлоатация и техническия надзор на съоръжения под налягане (чл.187).

		6.5. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Административен съд - Шумен за сведение.

	7.ОТНОСНО: Писмо от административния ръководител на Районен съд - Каварна рег. № ВСС-2167/14.02.2022 г. във връзка с ремонт на покрив на сградата, находяща се в гр. Каварна, ул. „Дончо Стойков“ № 8.
	Приложение: Доклад от инж. Минчо Стаев - главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на инж. Юрий Георгиев, главен експерт в отдел „Инвестиции и строителство“, инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“
7.2. ПРИЕМА за необходимо осигуряване на средства в размер на 2777,32 лв. с ДДС за извършване на ремонт на покрива над вх. „В“ на блок „Гагарин“, ул. „Дончо Стойков“ № 8 в гр. Каварна, в който е разположен самостоятелен обект, в управление на Висш съдебен съвет.
Мотиви: С решение на общо събрание на етажната собственост на вх. „В“, бл. „Гагарин“, ул. „Дончо Стойков“ № 8 в гр. Каварна от 27.09.2021 г., проведено съгласно разпоредбите на Закона за управление на етажната собственост е прието за необходимо извършване на текущ ремонт на покрива над вх. В. Със същото решение е приета оферта за изпълнение на ремонтните работи в общ размер на 15 600 лв. с ДДС. Сумата, необходима за участие от страна на Висш съдебен съвет в съфинансирането на ремонтните работи е в размер на 2 777,32 лв. с ДДС и е определена на база изготвена таблица за разпределение на средствата, необходими за целия ремонт между всички съсобственици на вх. „В“ на база застроени площи на обектите, тяхна собственост и процента на идеалните части от общите части.

Справка за отпуснатите средства на Районен съд – Каварна
за периода 2016 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2016 | 0 лв. | няма
2017 | 0 лв. | няма
2018 | 2369 лв. | за текущ ремонт на архивно помещение.
2019 | 0 лв. | няма
2020 | 0 лв. | няма
2021 | 0 лв. | няма

7.3. ПРЕДЛАГА на Комисия „Бюджет и финанси“ към Пленума на ВСС при утвърждаване от Пленума на Висш съдебен съвет на бюджетите на органите на съдебна власт за 2022 г., средствата в размер на 2 777,32 лв. с ДДС необходими за съфинансиране на текущ ремонт на покрива над вх. „В“, блок „Гагарин“, ул. „Дончо Стойков“ № 8, гр. Каварна да бъдат предвидени по бюджета на РС – Каварна. 
	7.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на Районен съд - Каварна за сведение.

	8.ОТНОСНО: Писмо от административния ръководител на Окръжен съд – Пловдив, с вх. № ВСС - 2184/14.02.2022 г., за подмяна на  пожароизвестителна система в  сграда с ИН 56784.520.28.5 – „Нови съдебни зали“ – част от комплекса на Съдебна палата - Пловдив.
	Приложение: Доклад от инж. Минчо Стаев - главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на инж. Юрий Георгиев, главен експерт в отдел „Инвестиции и строителство“, инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“
8.2. ПРИЕМА за целесъобразно осигуряване на средства в размер на  6802,42 лв. с ДДС за извършването на неотложен ремонт за подмяна пожароизвестителна система в сграда с ИН 56784.520.28.5 („ Нови съдебни зали“) – част от комплекса на Съдебна палата - Пловдив.

Мотиви: Ремонтът на пожароизвестителната система в сградата с ИН 56784.520.28.5 попада в обхвата на чл. 12 и § 1 от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, тъй като съществуващото експлотационно състояние на системата не позволява навременна индикация при възникване на пожар в сградата.  
Съществуващата пожароизвестителна система е комплектована с  пожароизвестителна централа тип FS 6000, която напоследък се  задейства постоянно за пожар 2-ра степен без да има наличие на такъв. Поради това се налага служителите на дружеството, което поддържа системата  да изключват постоянно отделни зони, което е предпоставка за сериозна опасност при наличие на реален пожар.
Зачестилите напоследък, проблеми с експлоатацията на пожароизвестителната инсталация, явно амортизираното й експлоатационното състояние, поради това че тя е морално остаряла и такъв тип системи вече не се произвеждат, както и затрудненията при намиране датчици за нея, налагат подмяна на пожароизвестителната система в сградата. 

Справка за отпуснатите средства на Окръжен съд – Пловдив
за периода 2016 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2016 | 59 050лв. | за ремонт на тоалетни и подмяна на дограма
2017 | 0 лв. | няма

2018

52 920лв.

22 970лв.

за неотложен текущ ремонт на вътрешен двор, прилежащ към Съдебната палата 
за авариен текущ ремонт на покрив

2019 | 0 лв. | няма
2020 | 15069,65 лв. | Ремонт 8 бр. помещения
2021 | 58644,37 лв. | Ремонт 10 бр. помещения

8.3. ПРЕДЛАГА на Комисия „Бюджет и финанси“ към Пленума на ВСС при утвърждаване от Пленума на Висш съдебен съвет на бюджетите на органите на съдебна власт за 2022 г., средствата в размер на 6 802,42 лв. с ДДС, необходими за подмяна пожароизвестителна система в сграда с ИН 56784.520.28.5 („Нови съдебни зали“) – част от комплекса на Съдебна палата – Пловдив, да бъдат предвидени по бюджета на ОС – Пловдив. 
	8.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на Окръжен съд - Пловдив за сведение.

	- Управление на собствеността:

9.ОТНОСНО: Проект на решение за разпределение на ползването на помещенията в  сградата на Районен съд - Златоград, бул. „България“ № 120. 
Приложение: Доклад от Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег.№ ВСС - 1834/10.02.2022г., от административния ръководител на Районен съд - Златоград с приложен актуализиран проект за цялостно разпределение на ползването на помещенията в административната сграда - Съдебна палата в гр. Златоград, бул. „България“ № 120, съгласуван от страна на административните ръководители на Районен съд - Златоград, на Окръжна прокуратура - Смолян, главния инспектор на ОЗ „Охрана“ - Смолян и изпълнителния директор на Агенция по вписванията.
 
9.1. ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда  находяща се в гр. Златоград, бул. „България“ № 120, както следва:

1.За нуждите на Районен съд – Златоград:

	Сутерен: (изба)

1. Гараж - площ 31.80 кв.м.
2. Котелно - площ 22.04. кв.м.
3. Санитарен възел - площ 9.4 кв.м.
4. Кухня неизползвана - площ 12.10 кв.м.
5. Кафе клуб - неизползван - площ 43.3 кв.м.
6. Стая № 8 - неизползвана - площ 38.13
7. Стая № 9 - Архив на Съдията по вписвания - площ 12 кв.м.
10. Стая № 10 - Архив - площ 11.20 кв.м.
11. Стаи № № 12,13 - неизползвани - площ по 10.04 кв.м. и 18.43 кв.м.

Първи етаж:

1. Стая № 1 - съдия по вписванията - площ 11.20 кв.м.;
2. Стая № 4 - „хигиенист и огняр” - площ 11 кв.м.;
3. Стая № 6  - „Синя стая“ - площ 14.5 кв.м.;
4. Коридори № 5
5. Санитарен възел № 8
6. Зала № 7 - заседателна зала площ 36.90 кв.м.
7. Зала № 9 - заседателна зала - площ 44.10 кв.м.;
8. Зала № 10 - съвещателна зала и сървърно - площ 12.5 кв.м.
9. Стая № 11 -  Адвокатска стая - площ 11 кв.м. 
10. Стая № 12 - Деловодство и регистратура - площ 26.6 кв.м.
11. Стая № 13 - Деловодство „Бюро съдимост“ - площ 18 кв.м.
12. Санитарен възел - площ 4 кв.м.

Втори етаж:

1. Стая № 1 - Главен счетоводител - площ 12.5 кв.;
2. Стая № 2 - Съдебни секретари - площ 12.5 кв.м.:
3. Стая № 3 - Системен администратор - площ 12.5 кв.м.:
4. Стая № 4 - Регистратура Класифицирана информация - площ 11 кв.м.,
5. Стая № 5 и 6 - Председател PC Златоград - площ 30 кв.м.:
6. Стая № 7 - Човешки ресурси, адм. секретар - площ 15 кв.м.;
7. Архив № 8 - площ 18.5 кв.м.
8. Стая за почивка № 9 - площ 15 кв.м.
9. Санитарни възли - 2 бр. № 10 - площ 2.5 кв.м. и 8.6 кв.м.
10. Стая № 11-Държавен съдебен изпълнител площ 18 кв.м.
11. Стая № 12 - Деловодители СИС - площ 20 кв.м.
12. Стая №13 - Районен съдия - площ 27.2 кв.м.

2. На Окръжна прокуратура – Смолян за нуждите на Териториално отделение гр. Златоград към Районна прокуратура – Смолян:

Сутерен (изба)

1.	Стая № 11 Архив – 31,20 кв.м.

Трети етаж:

1. Стая № 1 - Технически изпълнител - площ 12 кв.м.:
2. Стаи №№ 2,3 - кабинет районен прокурор - обща площ 25 кв.м.;
3. Стая № 4 - Архив - площ 11 кв. м.
4. Стая № № 5,6 - кабинет прокурор - обща площ 36.3 кв.м.
5. Стая № 7 Деловодител - площ 18.1 кв.м.
6. Санитарен възел № 8 - площ 2.5 кв.м.

3. За изпълнение функциите на ОЗ „Охрана“ – Смолян при ГД „Охрана“, ще се ползват следните помещения:

Сутерен (изба)

1. Стая № 4 - Арестантска - площ 6 кв.м
2. Стая № 5 - стая за конвой - площ 10 кв. м.

4. За изпълнение функциите на Агенция по вписванията, ще се ползват следните помещения:

Първи етаж :

1. Стая № 2 - Главен специалист служба вписванията - площ 11.60 кв.м.
2. Архив на служба по вписванията - площ 11.20 кв.м.

II. ОТМЕНЯ - решение по т.3.I.4.2 от протокол № 29/26.11.2020г. на Пленума на ВСС.

III. ИЗПРАЩА решението на административния ръководител на Районен съд - Златоград, за сведение и изпълнение и на главния прокурор на Република България за разпореждане.

9.2. 	ВНАСЯ предложението като редовна точка в следващото редовно заседание на Пленума на Висшия съдебен съвет.

10.ОТНОСНО: Необходимост от сключване на договор за осъществяване на физическа охрана на сграда, находяща се в гр. София, бул. „Александър Стамболийски“ № 82.
Приложение: Доклад от Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на Надя Горгорова - старши експерт отдел „Управление на собствеността“, дирекция „Управление на собствеността на съдебната власт“.
10.2. ВЪЗЛАГА на дирекция „Управление на собствеността на съдебната власт“ да изпрати постъпилите оферти и необходимата документация чрез главен секретар на ВСС до дирекция „Правна“, отдел „Обществени поръчки“, за сключване на договор за осъществяването на физическата охрана на сграда, находяща се в гр. София, бул. „Александър Стамболийски“ № 82 /бивша техническа гимназия/ със „Саламандър – АСО“ ООД при цена 47 760,00 лв. без вкл. ДДС и 57 312,00 лв. с ДДС за срок от 12 /дванадесет/ месеца. 

11.ОТНОСНО: Предоставяне в управление на Министерство на правосъдието на част от сграда на ВСС, находяща се в гр. Варна, ул. „Георги Атанасов“ № 2, ползвана от Главна дирекция „Изпълнение на наказанията“, сектор „Арести“.	
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА доклада от Стоян Димитров – главен експерт - юрист в отдел „Управление на собствеността“ и инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт”, към администрацията на Висшия съдебен съвет.

11.2. ПРЕДЛАГА на Пленума на Висшия съдебен съвет да приеме следното решение:

	УПЪЛНОМОЩАВА административния ръководител на Окръжна прокуратура – Варна, да представлява Висшия съдебен съвет пред съответните служби на община Варна, Служба по геодезия, картография и кадастър – Варна и Областна администрация на област Варна във връзка със снабдяване със схеми на самостоятелни обекти в сграда, находяща се в гр. Варна, ул. „Георги Атанасов“ № 2, в управление на ВСС, съответно ползвани от Окръжна прокуратура – Варна и ОСИН – Варна, сектор „Арести“ към Министерство на правосъдието, издаване на данъчни оценки за отделните обекти и актуването им по реда на Закона за държавната собственост и Правилника за прилагане на Закона за държавната собственост.

11.3. ВЪЗЛАГА на дирекция „Управление на собствеността на съдебната власт“ към АВСС да изготви и изпрати писмо до Министерство на правосъдието, след приемане на решение от Пленума на ВСС по т. 11.2, с информация относно предприетите действия във връзка с реализиране на ремонтни дейности в сградата на ул. „Георги Атанасов“ № 2, гр. Варна.

-	Разни.

Допълнителни точки, включени за разглеждане
в заседанието на Комисия „Управление на собствеността”

12.ОТНОСНО: Доклад за извършен оглед  на имот – частна общинска собственост, находящ се в гр. Костинброд, бул. „Йордан Йовков“ №2, представляващ самостоятелен обект в сграда с идентификатор № 38978.900.7736.5.2 по КККР, с площ 450 кв.м., предложен от Община Костинброд за нуждите на Районна прокуратура – Костинброд, изготвен в изпълнение на т.т. 6.2 и 6.3 от протокол № 2/26.01.2022 г. на комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1.  ПРИЕМА доклада относно извършен оглед  на имот – частна общинска собственост, находящ се в гр. Костинброд, бул. „Йордан Йовков“ №2, представляващ самостоятелен обект в сграда с идентификатор № 38978.900.7736.5.2 по КККР, с площ 450 кв.м., предложен от Община Костинброд за нуждите на Районна прокуратура – Костинброд, изготвен в изпълнение на т.т. 6.2 и 6.3 от протокол № 2/26.01.2022 г. на комисия „Управление на собствеността“ към Пленума на Висшия съдебен съвет, от служители на ВСС, определени със Заповед № ВСС-4239/22.02.2022 г. на главния секретар на ВСС и служители на АГП, определени с писмо с вх. № ВСС-14096/16.02.2022 г. на главния секретар на АГП.
	12.2. ВЪЗЛАГА на дирекция „Управление на собствеността на съдебната власт“ към АВСС, с оглед приемане на информирано решение от Пленума на Висшия съдебен съвет за евентуално предоставяне на имота, описан по т.12.1, да изпрати писмо до председателя на Общински съвет – Костинброд, за следното: 
	- да се изиска допълнителна информация за собствеността на имота, предложен от Община Костинброд за нуждите на РП - Костинброд;
 	- да се изиска становище относно поемане на ангажимент от Община – Костинброд за ремонтиране на общите части на сградата – покрив, дворно пространство и общите части на входа, с оглед преценка във връзка с разходването на средства от бюджета на съдебната власт за привеждане на помещенията в сградата в нормално експлоатационно състояние;
	- да се отправи предложение до председателя на Общински съвет - Костинброд за запазване на ползваните към момента помещения или проучване на възможност за предоставяне или придобиване на друг имот, изискващ  разходване на по-малко средства за ремонт. 
	12.3. ИЗПРАЩА решението на комисия „Управление на собствеността“ към Пленума на Висшия съдебен съвет на Главния прокурор на Република България, на разпореждане.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ